Liput à 20 € käteisellä tai MobilePayllä.
{"fi":"Varaukset 0505543964 / ylistarojazz@outlook.com","sv":"","en":""}
Ville Lähteenmäki Trio improvisoi jazzin perinteet kunniassa.
Jyväskyläläinen saksofonisti-bassoklarinetisti Ville Lähteenmäki (23) on suomalaisen nykyjazzin nuori ja lahjakas tulokas, jolle on helppo povata valoisaa tulevaisuutta jazzmuusikoittemme eturivissä. Lähteenmäki muutti Trondheimiin vuonna 2020 opiskelemaan jazzin soittoa. Tänä vuonna perustettu Ville Lähteenmäki Trio koostuu etevistä nuorista jazzmuusikoista: Ville Lähteenmäki soittaa pääinstrumenttiaan bassoklarinettia, Nicolas Leirtrø bassoa ja Trym Saugstad Karlsen rumpuja. Yhtyeen musiikki on saanut vaikutteita mm.1960- ja 1970- luvun afroamerikkalaisen jazzmusiikin pioneereilta, kuten Pharoah Sandersilta, Albert Aylerilta, Archie Sheppiltä ja Alice Coltranelta. Ville Lähteenmäki Triossa yhdistyvät energinen yhteissoitto, seikkailulliset melodiat sekä tuliset improvisaatiot. Yhtyeen ensimmäinen albumi julkaistaan kesällä 2022. Albumi on kunnianosoitus yhtyeen suurimmille musiikillisille esikuville, mutta tarjoaa myös pilkahduksen pohjoismaisen jazzmusiikin tulevaisuuteen. Kuva: Erik Egge Jordheim